El fior el xe l'òrgano de riprodusion de łe Spermatofite o Antofite ciamae anca Fanerògame col nome vècio. I fiuri i ga ła funsion de prodùzar łe samese: drio l'inpołinasion e ła fecondasion un toco de fior feminiłe el se trasforma inte un fruto co drento łe samese che łe vegnarà portà in volta dal vento. L'inpołinasion ła vien fata dal vento oben da inseti o oxełi: propio par atrar łe bèstie gh'è un mùcio de fiuri ben cołorai mentre i fiuri inpołinài dal vento i ze manco bełi, vedesto che in sto caxo cuà el cołore el pì de łe volte no el ghe serve par so nadura. Par via del cołor e de ła so bełésa, i fiuri i xe senpre stai inportanti inte ła stòria e i ga senpre avesto dòpari paribon ma gh'è anca fiori de grando intarese gastronòmego. El fior de łe Angiosperme el xe pi sénplego mentre el fior de łe Gimnosperme el ze pì conpleso.